b'\n_START_ARTICLE_\nPauliina Rauhala\n_START_PARAGRAPH_\nPauliina Rauhala (s. 21. huhtikuuta 1977 Siikajoki) on suomalainen kirjailija ja opettaja. Vuonna 2013 ilmestyi Rauhalan menestynyt esikoisteos Taivaslaulu.\n_START_SECTION_\nUra\n_START_PARAGRAPH_\nRauhala valmistui ylioppilaaksi Kemin lukiosta vuonna 1997. H\xc3\xa4n opiskeli kirjallisuutta Oulun yliopistossa ja valmistui filosofian maisteriksi ja \xc3\xa4idinkielen opettajaksi vuonna 2006._NEWLINE_Taivaslaulun aiheena on lestadiolaisuus ja etenkin naisen asema sen piiriss\xc3\xa4. Teos valittiin vuonna 2013 vuoden kristilliseksi kirjaksi. Vuonna 2014 se sai Kiitos kirjasta -mitalin, Gummeruksen Kaarlen palkinnon ja kirjabloggaajien Varjo-Finlandian. Teosta on painettu 40\xc2\xa0500 nidett\xc3\xa4. Se on Gummeruksen kaikkien aikojen myydyin esikoisromaani. Siit\xc3\xa4 on tehty my\xc3\xb6s n\xc3\xa4ytelm\xc3\xa4sovitus Tampereen Ty\xc3\xb6v\xc3\xa4en Teatterissa ja Oulun kaupunginteatterissa._NEWLINE_Menestyneen esikoisteoksensa my\xc3\xb6t\xc3\xa4 opettajana ty\xc3\xb6skennellyt Rauhala j\xc3\xa4tt\xc3\xa4ytyi p\xc3\xa4\xc3\xa4toimiseksi kirjailijaksi. Vuonna 2018 julkaistiin h\xc3\xa4nen toinen romaaninsa Synninkantajat. Se oli Finlandia-ehdokkaana 2018.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nRauhala asuu miehens\xc3\xa4 ja kolmen poikansa kanssa Oulussa. Virsirunoilija Niilo Rauhala on h\xc3\xa4nen appensa.'